CELEX: 62017CN0097
Language: lt
Date: 2017-02-24 00:00:00
Title: Byla C-97/17: 2017 m. vasario 24 d. pareikštas ieškinys byloje Europos Komisija/Bulgarijos Respublika

18.4.2017   
            
            
               LT
            
            
               Europos Sąjungos oficialusis leidinys
            
            
               C 121/17
            
         2017 m. vasario 24 d. pareikštas ieškinys byloje Europos Komisija/Bulgarijos Respublika
   
   (Byla C-97/17)
   (2017/C 121/25)
   Proceso kalba: bulgarų
   
      Šalys
   
   
      Ieškovė: Europos Komisija, atstovaujama P. Mihaylova, C. Hermes
   
      Atsakovė: Bulgarijos Respublika
   
      Ieškovės reikalavimai
   
   
               1.
            
            
               Pripažinti, kad neklasifikavusi visos paukščių apsaugai svarbios „Rila“ vietovės kaip specialios apsaugos teritorijos, Bulgarijos Respublika prie specialių apsaugos teritorijų nepriskyrė teritorijų, kurios kiekiu ir dydžiu yra tinkamiausios 2009 m. lapkričio 30 d. Europos Parlamento ir Tarybos direktyvos 2009/147/EB dėl laukinių paukščių apsaugos (1) I priede išvardytų paukščių rūšių apsaugai, ir todėl neįvykdė pareigų pagal šios direktyvos 4 straipsnio 1 dalį.
            
         
               2.
            
            
               Priteisti iš Bulgarijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Byla susijusi su daugybės Direktyvos dėl paukščių apsaugos I priede nurodytų paukščių rūšių, kurioms kyla pavojus, ir jų buveinių Bulgarijos pietvakariuose esančiuose Rilos kalnuose išsaugojimu. „Rila“ vietovė ne tik Bulgarijoje, bet ir visoje Europos Sąjungoje yra viena reikšmingiausių daugiau nei 130 perinčių paukščių rūšių apsaugai. Europos mastu gamtosaugos požiūriu svarbi 41 rūšis, kurių vienai iškilo grėsmė visame pasaulyje.
   Pagal Direktyvos dėl paukščių apsaugos 4 straipsnio 1 dalį tam, kad I priede minimos rūšys savo paplitimo areale išliktų ir veistųsi, jų buveinėms taikomos specialios apsaugos priemonės. Be to, Direktyvos dėl paukščių apsaugos 4 straipsnio 1 dalyje nustatyta, kad šių rūšių apsaugai valstybės narės įsteigia kiekiu ir dydžiu tinkamiausias specialias apsaugos teritorijas.
   Anot Komisijos, Bulgarijos Respublika turėjo klasifikuoti visą paukščių apsaugai svarbią „Rila“ vietovę kaip specialios apsaugos teritoriją, tačiau iki šiol to nepadarė. Komisija pateikė įrodymų, patvirtinančių „Rila“ vietovės svarbą paukščių apsaugai.
   
      (1)  2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos (OL L 20, 2010, p. 7).